**Referat af ordinær generalforsamling 29. maj 2016**

Rigtig mange var mødt op og på generalforsamlingen på pladsen, hvor formand Halina Knak (Kettevej 18) bød velkommen.

# 1. Valg af dirigent

Jesper Hesselholdt (Kettevej 16) blev foreslået som dirigent og valgt. Jesper takkede for valget, og konstaterede at generalforsamlingen var lovligt indkaldt.

# 2. Bestyrelsens beretning

Formandens beretning 2016

Dejligt at se, at så mange har lyst til at deltage i den årlige generalforsamling.

Jeg vil gerne bede jer rejse jer og sammen med os holde 1 minuts stilhed for at mindes de medlemmer og nære familiemedlemmer, der er gået bort i det sidste år. -  TAK.

Der har i årets løb været afholdt en del bestyrelsesmøder samt kontakt til diverse instanser vedrørende forholdene i haveforeningen.

Bestyrelsen har besigtiget vejen i Kettehøj I og har haft kontakt til det firma, der har arbejdet med vejen. Det viser sig, at selve arbejdet endnu ikke er afsluttet, hvorfor vi ikke kan danne os egentligt indtryk. Men vi har modtaget et meget løst overslag over de anlægsudgifter, vi kan se frem til og det lyder på ca. kr. 60.000 samt en årlig udgift på vedligeholdelse på ca. kr. 19.000. Disse beløb er selvfølgelig 2016 priser.

Vi har herudover modtaget tilbud på kr. 40.000 uden årlig vedligeholdelse fra et andet firma.

Bestyrelsen har besluttet, at undersøge sagen nærmere inden beslutning tages.

Da der skal optages lån til dette arbejde, kan et egentligt forslag først blive behandlet på generalforsamlingen i 2017.

Vi har også indhentet tilbud hos en tømrer vedr. udbedring af hegnet mod Kettevej. Det viser sig, at flere af stolperne er rådnet op forneden, og der derfor skal ske en fornyelse af ca. 10 stolper samt 1 vandret overligger + efterskruning af træbeklædning på hegnet. Arbejdet vil beløbe sig til ca. kr. 38.000 incl. moms. Dette skal dog sættes op imod de kr. 40.000 det kostede, da stormen nedlagde hegnet i have 49. Bestyrelsen mener, at det vil være yderst fornuftigt at være på forkant med situationen.

Som det er blevet Jer bekendt, har bestyrelsen besluttet (fra og med 1/5 2016), kun at have søndagsåbent den første søndag i måneden.

Forhåbninger om, at både gamle og nye haveejere ville benytte søndagsåbent til direkte henvendelse til bestyrelsen har desværre ikke været tilstede i tilstrækkelig grad. Folk bruger i dag i højere grad telefonisk henvendelse til bestyrelsen.

Det har derfor været svært at animere bestyrelsen til at sidde søndagsvagt, når der så at sige ingen henvendelser har været.

Sidste nyt! RICO vil gerne overtage ølkassen og holde søndagsåbent. Bestyrelsen fastholder kun at være tilstede 1 gang om måneden.

 Bestyrelsen har opsat en postkasse, hvor I (med navns nævnelse) kan komme med spørgsmål/ris/ros til os. Postkassen vil jævnligt blive tømt og evt. henvendelser blive gennemgået på efterfølgende bestyrelsesmøde.

Herudover siger vi hjerteligt velkommen til de nye kolonister:

Have 59 - Majken

Have 69 – Tony og Karina

Vi håber de nye kolonister vil deltage i nogle af de mange arrangementer, der afholdes i Kettehøj II.

Her kan nævnes, at Kisser og Helle Bisgaard i år vil afholde loppemarked 18/6. Sedler er blevet omdelt.

Sommerfesten bliver i år en jubilæumsfest arrangeret af bestyrelsen.

Bestyrelsen vil gerne sige en stor tak til alle, der har stået for sidste års arrangementer:

Flemming for igen at arrangere petanqueturnering – Jayne for traktement

Helle Tværs for at arrangere en rigtig hyggelig havefest

Tina for at arrangere solsikkekonkurrence

Ole for at revidere regnskabet og for at være trofast leverandør af alt mulig

Kim Thorsen for at være reviderer regnskabet.

Jesper Hesselholdt for at være en trofast dirigent

Kisser og Helle Bisgaard for at afholde loppemarked.

Kurt for at være mangeårig ”ølmand”

Efter generalforsamlingen vil der være en lille erkendtlighed til de personer, (udover bestyrelsen) der har været behjælpelige med arrangementer.

Til slut vil bestyrelsen igen, igen anmode haveejerne om at vedligeholde arealet udenfor deres haver.

De haveejere, der ikke holder udenomsarealerne bliver skriftligt bekendtgjort med dette.

Beretningen blev enstemmigt godkendt.

# 3. Årsregnskab

Flemming sagde kort at der var et lille overskud der skyldes at der var solgt flere haver end der var budgetteret med.

Ingen kommentarer til regnskabet.   
Regnskabet blev sat til afstemning, og dirigenten konstaterede, at det var enstemmigt godkendt.

# 4. Indkomne forslag

Der var ingen indkomne

# 5. Valg

* Formand for 2 år Halina Knak Kettevej 18 blev valgt
* Bestyrelsesmedlem for 2 år Susanne Nymark have 72 blev valgt
* Bestyrelsessuppleant for 1 år Kisser Olsen have 104 blev valgt
* Revisor for 2 år Kim Thorsen have 63 blev valgt
* Revisorsuppleant for 1 år Jesper Nielsen have 72 blev

# 6. Eventuelt

* Der bliver gjort opmærksom på at der kan komme vand problemer på vejene hvis der ikke bliver lavet regnvandsbrønde
* Der bliver gjort opmærksom på at loppemarked er samme dag som arrangement i Rosenhøj boldklub
* Et medlem kan ikke forstå hvorfor der skal være hegn og ikke hæk på Kettevej
* Et medlem gør opmærksom på at stien mellem haverne 95 og 96 er meget tilgroet
* Et medlem gør opmærksom på at det er svært at hører hvad der bliver sagt uden mikrofon
* Et medlem anmoder om at dem der taler gerne mp rejse sig
* Et medlem foreslår at bestyrelsen får frit lejde til at lave vejende uden at skulle spørge generalforsamlingen
* Et medlem foreslår at vi indkalder til ekstraordinær generalforsamling så snart der er nyt om vejene
* Der foreslås at de medlemmer der ønsker det kan få breve sendt elektronisk i stedet for pr brev.
* Et medlem henstiller til at man stiller lånte genstande tilbage på plads og rydder op efter sig på pladsen.
* Bestyrelsen fik ros for deres arbejde.

# Afslutning

Dirigenten takkede for god ro og orden.

Formanden takkede dirigenten, og takkede forsamlingen for en god generalforsamling.

**Tina Hesselholdt**

Referent